เรื่องร้องเรียน: ได้แจ้งมาแล้วเป็นเรื่องเดิมซึ่งไม่มีการดำเนินการแก้ไขใหม่แต่อย่างใด รูป bumper ที่ทางเขตส่งมา เป็นของเดิม ที่ตำแหน่งเดิมและทรุดโทรมไปแล้ว  กรุณาดูรูปที่ผมส่งให้พร้อมคำอธิบายเดิมที่ส่งมาแล้ว จะเห็นได้ว่าเป็นตำแหน่งใหม่ที่ลึกเข้าไปเป็นทางเรียบ ผ่านบริเวณที่มีการก่อสร้างตึกใหม่และบริษัท survey ชื่อหนึ่ง จะไม่มี bumper นี่เป็นบริเวณที่ผมเรียนมาให้ทราบแล้ว ที่มักจะมีการใช้ความเร็วก่อนถึง bumper ลูกเก่า    bumper ที่ผมขอให้เพิ่มอยู่ในบริเวณที่กล่าวนี้  ผมเห็นว่า bumper  ควรมีตามความจำเป็น และไม่จำกัดในถนนซอย  และไม่มีใครอยากให้มีถ้าไม่จำเป็น  ขอความกรุณาช่วยให้บริการแก่ประชาชนอย่างละเอียด จริงจัง ตรงไปตรงมาด้วยครับ
การดำเนินการของเจ้าหน้าที่: เขตบางกะปิ เปลี่ยนประเภทเป็น จราจร
ความเห็นของผู้แจ้ง: ผมขอเรียนเพิ่มเติมให้ทราบดังนี้   1. ตามสภาพซอยลาดพร้าว 138 ในปัจจุบันมีรถจอดข้างทางเป็นประจำ และอาจมีสิ่งอื่นๆล่วงล้ำผิวถนนเรียงรายทั่วไป ทำให้ผิวจราจรน้อยลง โดยเฉลี่ยจะกว้างไม่ถึง 7 เมตร เวลามีรถสวนต้องหาที่หลบจอดหลีกกันเป็นประจำ  2. ความยาวในทางตรงระหว่างคันชะลอความเร็วเดิมที่มีปรากฏในช่วงระยะที่เป็นเรื่องร้องเรียน (จาก Google map) มีดังนี้  ก. จากบ้านเลขที่ 40 ถึง 49 มีระยะทางประมาณ 170 เมตร  ข.  จากบ้านเลขที่ 49 ถึง 77 มีระยะทางประมาณ 160 เมตร คันชลอความเร็วที่ตำแหน่งเหล่านี้ทรุดโทรมหมดสภาพคุณสมบัติการใช้งานปกติแล้วตามที่ส่งรูปมาให้ดู อีกประการหนึ่ง ช่วงความยาวระหว่างคันชะลอความเร็วอยู่ในย่านที่มากเกินกว่าเกณฑ์เดิม (150 เมตร) สองประการนี้ทำให้สิ่งที่มีเหลือและในสภาพที่เป็นอยู่ไม่ช่วยอะไรได้ 3. หนังสือของทางสำนักการจราจรและขนส่งลงวันที่ 31 มกราคม 2544 จนถึงปัจจุบันนับเป็นเวลากว่า 22 ปีแล้ว สภาพแวดล้อมของถนน รวมถึงสังคม และชุมชน ย่อมเปลี่ยนแปลงไปอย่างเห็นได้ชัดเจน จึงควรนำเอาสิ่งเหล่านี้มาประกอบการพิจารณาแก้ไขในการปฏิบัติงานด้วย   ในฐานะประชาชนทั่วไป ผมเห็นว่าเรามีความยากลำบากในการดำรงชีวิตเพิ่มมากขึ้นทุกวันและต้องอดทนกันอยู่แล้วหลายเรื่อง สิ่งที่เราจะทำได้ก็คือการแจ้งขอความช่วยเหลือจากทางราชการเท่านั้นแหละครับ
พื้นที่: แขวงคลองจั่น เขตบางกะปิ กรุงเทพมหานคร